
Uitgegee  deur  die  Kerkraad 


Woord  Vooraf 


NA  VYFTIG  JAAR  van  bestaan,  is  dit  nodig  vir  ’n  gemeente  om  terug 
te  kyk  en  in  Dankbare  erkentlikheid  teenoor  God,  vir  sy  lankmoedigheid  en 
trou,  voor  Hom  neer  te  buig.  Want  juis  uit  die  verlede  kan  Gods  trou  ook 
afgelees  word.  Daarom  is  dit  dan  ook  nodig  dat  die  Nederduitsch  Hervormde 
Gemeente  van  Standerton  sy  eerste  halfeeu  van  bestaan  feestelik  sal  herdenk, 
met  dankbaarheid  in  die  hart  teenoor  die  Heer  wat  self  Sy  Kerk  instand  hou. 

Waar  met  die  herdenkingsfees  ook  die  uitgee  van  ’n  besondere  publikasie 
gepaard  gaan,  was  dit  ’n  besondere  eer  om  ’n  kort  historiese  ocrsig  van  die 
eerste  vyftig  jaar  van  die  bestaan  van  die  Gemeente  op  te  stel.  Om  verskil- 
lende  redes  egter  is  hierdie  historiese  oorsig  eintlik  niks  anders  as  net 
die  onderstreping  van  die  belangrikste  mcmente  uit  die  lewe  van  die  Ge- 
meente  oor  die  afgelope  vyftig  jaar  nie  en  kan  dit  geensins  op  volledigheid 
aanspraak  maak  nie.  Dit  word  egter  tog  aangebied  in  die  hoop  dat  dit  wel 
van  waarde  kan  wees. 

Mag  dit  so  wees  dat  hierdie  halfeeufeesvieiings  vir  die  gemeente  tot 
aansporing  sal  dien  cm  die  roeping  en  taak  van  die  Gemeente  in  die  toe- 
koms  met  nog  groter  toewyding  aan  te  durf. 


Primrose, 

25  Oktober  1965. 


Kerkraad  1965 


Voor:  P.  J.  Goosen,  W.  A.  Potgieter,  J.  J.  Dreyer  (Skriba  vir  registrasie),  M.  J.  Labuschagne  (Skriba),  Ds.  J.  A.  Jacobs  (Leraar),  A.  Alberts  (Kassier),  S.  L.  Riekert,  J.  T.  v.  d.  Merwe. 

Tweede  ry:  N.  Wilken,  C.  J.  Marais,  J.  M.  Mahoney,  D.  van  Jaarsveld,  J.  M.  du  Plooy,  J.  J.  Lindeque,  L.  Marx,  W.  J.  Pretorius,  A.  M.  F.  Roux,  H.  J.  Badenhorst. 

Derde  ry:  M.  C.  Pelser,  C.  J.  v.  Vuuren,  J.  v.  d.  Berg,  M.  v.  Staden,  C.  Portwig,  S.  E.  v.  Rooyen,  D.  Portwig,  W.  v.  Vuuren,  G.  H.  Willemse  (Hulp-kassier),  G.  J.  v.  Vuuren,  P.  A.  Ras. 

Vierde  ry:  D.  Steyn,  G.  H.  F.  Fritze,  A.  A.  Grobler,  A.  Joubert,  W.  Venter,  P.  A.  Venter,  G.  McDonald,  G.  Stoop,  C.  M.  Diedericks. 

Agter:  J.  M.  v.  d.  Sandt,  I.  Potgieter,  C.  M.  Podges,  M.  A.  M.  Lombard,  M.  v.  Staden,  Dennis  Mohoney. 


Ds.  J.  A.  Jacobs 


Waardering 


Graag  wil  ons,  ons  groot  waardering  en  dank 
betuig  teenoor  ds.  S.  J.  Botha  vir  die  saamstel  van 
hierdie  gedenkboek.  Ook  ons  opregte  dank  aan 
prof.  dr.  A.  D.  Pont  vir  sy  aandeel  aan  hierdie 
werk. 

Die  gemeente  het  hoë  waardering  vir  die  nou- 
keurige  en  duidelike  wyse  waarop  ds.  Botha  die 
geskiedenis  en  veral  die  stigtingsjare  van  die  ge- 
meente  beskryf  het. 

Ons  wens  hom  alle  seën  toe  op  sy  werk. 


J.  Jjacolí 


Standerton, 

25  Oktober  1965. 


Ds.  J.  J.  Prinsloo 


Vorige  Predikante .... 


Prof.  dr.  F.  J.  van  Zyl 


Ds.  H.  M.  E.  Dreyer 


N.H.5.V.  1965 


Voor:  Mev.  I.  Labuschagné  (Tesouriere),  Mev.  B.  Riekert  (Vise-voors.),  Ds.  J.  A.  Jacobs,  Mev.  R.  Jacobs  (Voorsitster),  Mev.  M.  Marais,  Mev.  D.  Podges  (Vise-sekr.),  Mev.  S.  McDona 

(Sekretaresse 

Tweede  ry : Mevv.  L.  Pretorius,  M.  T a I jaa rd,  S.  Stoop,  H.  Goosen,  J.  Roux,  J.  Fritze,  H.  Pelzer,  P.  C.  Portwig. 

Derde  ry:  Mevv.  M.  de  Meyer,  H.  Marais,  J.  v.  Wyk,  C.  v.  Rooyen,  M.  Marais,  M.  Dreyer,  M.  P.  Bierman,  D.  Portwig. 

Vierde  ry:  Mevv.  T.  v.  Vuuren,  M.  Dreyer,  S.  Pretorius,  T.  Venter,  J.  Mahoney,  D.  v.  Rooyen,  G.  C.  Potgieter. 

Vyfde  ry:  Mevv.  P.  v.  Vuuren,  D.  v.  Staden,  K.  Wilken,  N.  Willemse,  S.  v.  Vuuren,  M.  Marx. 


n Oorsig  van  die  Geskiedenis  van  die 
Nederduitsch  Hervormde  Gemeente 
Standerton,  Ï9 15—1965 


INLEIDING 

Die  huidige  Nederduitsch  Hervormde  Gemeente 
Standerton  was  vroeër  slegs  ’n  wyk  van  die  huidige 
Nederduitsch  Hervormde  Gemeente  Trichardtsfontein, 
wat  op  sy  beurt  aanvanklik  wel  as  die  Nederduitsch 
Hervormde  Gemeente  Standerton  en  later  as  die  Neder- 
duitsch  Hervormde  Gemeente  Bethal  bekend  gestaan  het 
en  eers  sedert  1919  amptelik  in  die  Almanak  van  die 
Nederduitsch  Hervormde  Kerk  opgeneem  is  as  die  Neder- 
duitsch  Hervormde  Gemeente  van  Trichardtsfontein. 

Om  hierdie  toedrag  van  sake  reg  te  begryp,  moet  vir 
’n  oomblik  sover  teruggegaan  word  as  1870.  In  daardie  jaar 
is  die  wyk  Blesbokspruit  by  die  gemeente  Heidelberg  in- 
gelyf.  Die  wyk  Blesbokspruit  was  in  Oos-Transvaal  in 
die  omgewing  van  die  huidige  Bethal  geleë. 

As  gevolg  van  die  feit  dat  hierdie  streke  van  Oos- 
Transvaal  baie  koud  was  en  daar  nie  voldoende  vuur- 
maakhout  tevinde  was  nie,  is  Oos-Transvaal  dan  ook,  met 


die  kolonisering  van  die  Oor-Vaalse  gebied,  die  laaste  be- 
volk.  Hierdie  dele,  nl.  die  huidige  distrikte  Standerton, 
Bethal  en  Trichardtsfcntein,  is  eers  laat  in  die  sestiger 
jare  van  die  vorige  eeu  digter  bewoon,  veral  deur  intrek- 
kers  uit  die  noorde  na  die  ontruiming  van  Schoemansdal 
in  1867.  Die  eerste  cuderling  van  hierdie  nuwe  wyk  was  dan 
ook  ’n  intrekker  uit  die  noorde  en  vantevore  diaken  in  die 
Nederduitsch  Hervormde  Gemeente  Zoutpansberg,  naam- 
lik  P.  W.  Geyser.  As  diaken  is  D.  P.  J.  van  Schalkwyk 
gekies  en  hulle  is  op  24  Desember  1870  in  hulle  ampte  be- 
vestig. 

’n  Verdere  opmerking  wat  gemaak  moet  word  is  dat  die 
meerendeel  van  die  inwoners  van  Oos-Transvaal  tot  die 
Nederduitsch  Gereformeerde  Kerk  behoort  het.  Dit  van- 
weë  die  feit  dat  Oos-Transvaal  ’n  tyd  lank  deel  van  die 
Republiek  Lydenburg  was,  wat  op  Kerklike  gebied  onder 
die  Kaapse  Nederduitsch  Gereformeerde  Sinode  gestaan 
het. 

Op  die  Algemene  Kerkvergadering  van  die  Neder- 
duitsch  Hervcrmde  Kerk  in  die  Zuid-Afrikaanse  Republiek 


van  November  1879  kondig  die  skriba  ds.  N.  J.  van  War- 
melo  aan  dat  die  owerheid  die  dorp  Standerton  tot  ’n 
afsonderlike  distrik  verklaar  het.  Dit  het  ook  die  wyk 
Blesbokspruit  ingesluit.  Die  Vergadering  het  toe  cok  be- 
sluit  dat  Standerton  nou  ’n  selfstandige  gemeente  sou  wees 
met  die  burgerlike  grense  ook  as  kerklike  grense.  Die 
predikant  van  Heidelberg  sou  konsulent  wees  in  die 
nuwe  gemeente,  met  die  predikant  van  Wakkerstroom  as 
sy  opvolger. 

Op  22  November  1879  vind  die  eerste  Kerkraadsver- 
gadering  van  die  nuwe  gemeente  plaas  onder  die  voorsit- 
terskap  van  die  konsulent  ds.  N.  J.  van  Warmelo.  Die 
Ouderlinge  op  hierdie  vergadering  was  P.  W.  Geyser,  A. 
Jooste,  D.  P.  J.  van  Schalkwyk  en  A.  B.  Wolmarans,  en 
die  diakens  G.  Engelbrecht,  (Gzn),  P.  Bierman  en  J.  J. 
Engelbrecht. 

In  hierdie  nuwe  gemeente  Standerton  was  daar  ver- 
skillende  Kerkplekke,  onder  andere  te  Standerton  self  en 
te  Trichardtsfontein.  Vanweë  die  feit  dat  die  eerste  kerk- 
gebou  van  die  gemeente  te  Trichardtsfontein  opgerig  is  en 
die  grootste  konsentrasie  van  gemeentelede  nader  aan 
Trichardtsfontein  was,  het  die  swaartepunt  van  die  ge- 
meente  dan  ook  juis  na  Trichardtsfontein  verskuif  en  het 
dit  dan  ook  uiteindelik  tot  gevolg  gehad  dat  die  oorsprck- 
like  gemeente  Standerton,  die  gemeente  Trichardtsfon- 
tein  geword  het. 

Aanvanklik  was  die  plan  egter  wel  dat  Standerton 
die  middelpunt  van  die  gemeente  sou  wcrd.  Reeds  op  die 
eerste  vergaderig  van  die  Kerkraad  op  22  November  1879 
is  aan  ouderling  Geyser  en  Diaken  G.  Engelbrecht  volmag 
gegee  om  ’n  kerkerf  in  die  dorp  Standerton,  geskenk  deur 
die  heer  A.  Stander,  op  naam  van  die  gemeente  te  trans- 
porteer.  Op  die  Kerkraadsvergadering  van  7 November 
1881  is  daar  reeds  sprake  van  Kerkbou  vir  aie  Wyk  Blesbok- 
spruit  en  dan  word  eintlik  die  nuwe  gemeente  bedoel. 
Daar  word  besluit  dat  die  gemeente  op  aie  erns  van  so  ’n 
saak  attent  gemaak  sal  word,  totdat  verdere  stappe  gedoen 
sal  kan  word. 

Nou  het  dit  egter  gebeur  dat  die  here  Peel  en  Laing 
’n  stuk  grond  cp  Trichardtsfontein  vir  die  bou  van  ’n 
Kerk  aan  die  gemeente  geskenk  het  en  word  as  bou- 
kommissie,  vir  oprigting  van  ’n  kerkgebou  op  hierdie 
stuk  grond,  die  volgende  persone  aangestel;  D.  P.  J.  van 
Schalkwyk,  G.  L.  J.  van  Nieuwenhuizen,  Jan  Engelbrecht, 
G.  P.  Pretorius,  Thecd.  Meyer,  P.  A.  Kruger  en  Thomas 
Owen  Laing.  Die  hoeksteen  van  hierdie  kerkgebou  is  op 
Maandag,  30  April  1883  gelê  in  teenwoordigheid  van  ’n 
groot  aantal  belangstellendes.  Op  6 Desember  1884  kon 
die  kerk  ingewy  word  en  is  daar  ock  besluit  dat  ouder- 
linge  elke  eerste  Sondag  van  die  maand  die  eredienste 
sou  lei.  Met  die  oprigting  en  inwydig  van  hierdie  kerk- 
gebou  is  nou  voorlopig  nie  voortgegaan  met  die  pianne 
om  ook  in  Standerton  self  ’n  kerkgebou  cp  te  rig  nie. 
Waar  die  gemeente  nou  net  hierdie  een  kerkgebou  gehad 
het,  het  dit  feitlik  vanselfsprekend  daarheen  ontwikkel 
dat  Trichartsfontein  die  swaartepunt  van  die  gemeente 
sou  word. 

Veral  na  die  hcfuitspraak  van  1893  in  verband  met 
die  kerklike  eiendomme  van  die  Nederduitsch  Hervormde 
Gemeente  Standerton  te  Trichardtsfontein,  is  al  hoe  meer 
van  die  benaming  Trichardtsfontein  in  plaas  van  Stander- 
ton  vir  die  gemeente  gebruik  gemaak.  Formeel  het  die  ge- 
meente  egter  nog  die  naam  Standerton  gedra. 

Met  verlocp  van  tyd  het  dit  egter  nodig  geword  om 
ook  te  Standerton  ’n  kerkgebou  op  te  rig.  Dit  vanweë  die 
groei  van  die  lidmatetal  rondom  Standerton,  maar  veral 
ock  vanweë  die  feit  dat  die  spoorlyn  Durban-Johannes- 
burg  oor  Standerton  geloop  het.  Op  22  Januarie  1898  is 


die  hoeksteen  van  ’n  Kerkie  dan  ook  te  Standerton  deur 
ds.  M.  J.  Goddefrcy  gelê.  Hierdie  kerkie  is  eers  in  1947 
deur  ’n  nuwe  vervang.  Dit  het  dus  nou  beteken  dat  die 
gemeente  Standerton  (Trichardtsfontein)  nou  twee  kerk- 
geboue  gehad  het  naamlik  te  Standerton  en  te  Trichardts- 
fontein.  Trichardtsfontein  het  egter  die  sentrum  van  die 
ou  gemeente  Standerton  gebly.  Die  feit  dat  die  gemeente 
egter  ncu  twee  kerkgeboue  gehad  het,  het  egter  vanself 
daartoe  gelei  dat  die  gemeente  al  hoe  meer  as  twee  af- 
sonderlike  gemeentes  gesien  is.  Algaande  het  dit  egter, 
vanweë  die  groei  van  die  gemeente,  al  duideliker  geword 
dat  die  gemeente  in  twee  dele  verdeel  sou  moes  word. 
Hierdie  afstigting  het  dan  ook  plaasgevind  gedurende 
1915  tydens  die  dienstyd  van  ds.  J.  J.  Prinsloc'  J.  sn.  v/at 
vanaf  1909  die  ou  gemeente  Standerton  bedien  het. 

DIE  STIGTIIMG  VAN  DIE  HUIDIGE 
NEDERDUITSCH  HERVORMDE  GEíVIEEIMTfc 
STANDERTON 

Die  presiese  stigtingsdatum  van  die  huidige  Neder- 
duitsch  Hervormde  Gemeente  Standerton  kan  nie  met 
sekerheid  bepaal  word  nie,  maar  moet  waarskynlik  tussen 
6 April  en  18  Junie  1915  gesoek  word. 

Daar  was  egter  reeds  lank  vcor  hierdie  datum  sprake 
van  afstigting  of  verdeling  van  die  ou  gemeente  Stander- 
ton  (Tricnardtsfontein).  So  is  daar  dan  reeds  op  die  ge- 
meentevergadering  van  26  April  1913  van  die  ou  Stan- 
derton  gemeente  op  voorstel  van  die  heer  W.  van  Manen 
’n  sogenaamde  Verdelings  Kommissie  aangestel,  bestaande 
uit  arie  Kerkraadslede  en  drie  gemeentelede  uit  elkeen 
van  die  twee  afdelings  van  die  gemeente  nl.  Standerton  en 
Trichardtfontein,  met  ds.  J.  J.  Prinsloo  as  voorsitter. 
Hierdie  Kommissie  het  opdrag  ontvang  om  afstigting  te 
ondersoek  en  vcorstelle  te  doen  in  verband  rnet  die  ver- 
deling  van  die  gemeente.  Die  Kommissie  moes  in  Oktober 
1913  sy  bevindinge  aan  die  gemeente  voorlê. 

Dit  het  egter  nie  voor  25  April  1914  gebeur  dat  weer 
oor  afstigting  gehandel  is  nie.  De  Verdelmgs  Kommissie 
het  by  hierdie  vergadering  hulle  aanbevelings  voorgelê, 
wat  ook  deur  die  Gemeentevergadering  bekragtig  is. 
Volgens  hierdie  aanbevelings  sou  die  gemeente  Standerton 
in  twee  verdeel  word  in  n noordelike  en  ’n  suidelike 
deel,  deur  ’n  Oos-Weslyn.  Die  noordelike  deel  sou  bekend 
staan  as  die  Nederduitsch  Hervormde  Gemeente  Bethal  en 
die  suidelike  deel  as  die  Nederduitsch  Hervormde  Ge- 
meente  Standerton.  Die  gemeente  Standerton  sou  die 
kerkgebou  te  Standerton  en  die  erwe  waarop  die  kerk 
gestaan  het,  as  ook  erf  281  te  Standerton  ontvang.  Die 
gemeente  Bethal  sou  die  orige  eiendomme  van  die  ou  ge- 
meente  Standerton  ontvang  en  alle  boeke  behou  en  is  dan 
ook  gesien  as  die  wettige  voortsetting  van  die  cu  gemeen- 
te  Standerton  (Trichardtsfontein).  Ook  sou  ds.  J.  J. 
Prinsloo  in  die  gcmeente  Bethal  bly. 

Hoewel  die  afstigting  nou  deur  hierdie  besluit  van  die 
Gemeentevergadering  moontlik  gemaak  is,  het  die  af- 
stigting  nie  werklikheid  geword  voor  in  1915  nie.  Trouens 
hierdie  aanbevelings  van  die  Verdelings  Kommissie  het 
eers  op  22  Januarie  1916  voor  die  Kerkraad  van  die  toe 
reeds  afgestigte  Nederduitsch  Hervormde  Gemeente  van 
Standerton  gedien  en  is  toe  ook  aanvaar. 

Waarom  die  afstigting  na  die  besluit  van  die  ge- 
meentevergadering  van  April  1914  vertraag  is,  is  nie 
duidelik  nie.  Dat  die  afstigting  nie  onmiddellik  op  hierdie 
besluit  gevolg  het  nie,  blyk  op  die  Vergadering  van  die 
Oostelike  Ring  wat  op  27  en  28  April  1915  te  Trichardt 
gehou  is.  Op  ’n  vraag  van  die  Ringsskriba,  ds.  L.  E. 
Brandt,  of  die  gemeente  Trichardt  en  Standerton  afge- 


stig  het,  is  geantwoord  dat  dit  nog  nie  geskied  het  nie, 
maar  dat  die  predikant  aan  die  Ringsskriba  kennis  sal  gee 
sodra  afstigting  plaasgevind  het.  Die  Ringsvergadering  het 
nie  verder  op  die  saak  ingegaan  nie  en  so  het  afstigting 
dan  ook  uitgebly. 

Op  ’n  vergadering  van  die  Ringskommissie  van  die 
Oostelike  Ring  op  10  Februarie  1915  te  Jchannesburg  is 
aan  die  skriba  opdrag  gegee  om  aan  die  gemeente  Stan- 
derton  te  vra  om  op  die  Ringsvergadering  van  1915  met 
voorstelle  te  kom  “omtrent  die  verdeling  van  die  ge- 
meente  in  de  afdelingen  Standerton  en  Trichardts,  opdat 
deze  afscheiding  op  de  Ringsvergadering  tot  stand  kon 
gebracht  worden.” 

Die  Ringsvergadering  van  die  Oostelike  Ring  wat  cp 
5 en  6 April  1915  te  Heidelberg  gesit  het,  het  egter  tog 
ook  nie  as  meerdere  vergadering  wat  wel  daartoe  bevoeg 
was,  formeel  en  amptelik  ’n  gemeente  afgestig  nie.  Die 
besluit  wat  die  Ringsvergadering  geneem  het,  het  naamlik 
gelui: 

,,Gehoord  het  verslag  van  de  afgevaardigden  van  Stan- 
derton,  dat  de  gemeente  Standerton  verlangt  in  twee 
verdeeld  te  worden,  besluit  deze  Ringsvergadering  er 
by  den  Kerkeraad  op  aan  te  dringen  de  afscheiding  zoo 
spoedig  mogelyk  door  te  zetten  en  draagt  op  aan  de 
Ringskommissie,  die  gemeente  af  te  stichten,  zoodra 
kennis  gegeven  word  dat  de  Kerkeraad  overeenge- 
komen  is  en  benoemt  een  Consulent  voor  de  cacante 
nieuwe  gemeente.” 

Die  Ringsvergadering  het  dus  hier  alleen  maar  by  die 
Kerkraad  van  Standerton  (Trichardtsfontein)  aangedring 
dat  afstigting  wel  so  spoedig  moontlik  tot  stand  moet  kom. 
Tot  ’n  formele  afstigting  van  ’n  afsonderlike  gemeente 
met  ’n  eie  Kerkraad  het  dit  hier  nie  gekom  nie. 

Die  formele  stigting  van  die  huidige  gemeente  Stan- 
derton  het  blykbaar  nie  lank  na  hierdie  Ringsvergadering 
nie,  wel  plaasgevind.  Dit  blyk  uit  die  notule  van  die 
Ringskommissie  van  die  Oostelike  Ring  wat  op  18  Junie 
1915  te  Johannesburg  gehou  is. 

„Voorsitter  bericht  dat  de  gemeenten  Standerton  en 
Bethal  nu  afgesticht  zyn.  Het  officiële  bericht  daarvan 
is  nog  niet  by  de  scriba  ingekomen.” 

Die  formele  stigtingsdatum  van  die  Nederduitsch 
Hervormde  Gemeente  Standerton  moet  dus  gesoek  word 
tussen  6 April  en  18  Junie  1915.  Die  eerste  amptelike 
Kerkraadsvergadering  het  egter  nie  plaasgevind  voor  16 
Oktober  1915  nie.  Ds.  J.  van  Belkum  van  Heidelberg  het 
cpgetree  as  konsulent  en  as  skriba  van  die  gemeente, 
terwyl  die  Kerkraad  bestaan  het  uit  ouderlinge  G.  J. 
Engelbrecht,  P.  W.  Labuschagne,  J.  C.  Heynecke,  F.  G. 
Wolmarans,  M.  L.  J.  Grobler,  G.  P.  Lewis  en  diakens  W. 
J.  Engelbrecht,  M.  P.  Gouws,  J.  G.  Steyn,  G.  A.  van 
Deventer  en  J.  H.  Pienaar. 

Interessant  is  hier  die  feit  dat  ds.  J.  van  Belkum 
sowel  as  voorsitter  en  skriba  van  die  Kerkraad  opgetree 
het.  Vreemd  was  dit  egter  nie,  want  vanweë  die  feit  dat 
die  meeste  mense  nog  maar  swak  geskryf  het,  het  dit 
meermale  gebeur  dat  die  predikant  ook  nog  die  skribaat 
moes  behartig.  Hier  kan  byvoorbeeld  gedink  word  aan 
ds.  Dirk  van  der  Hoff  wat  by  geleentheid  sowel  voorsit- 
ter  as  skriba  van  die  Algemene  Kerkvergadering  gewees 
het.  Die  eerste  skriba  van  die  gemeente  Standerton  was 
F.  W.  C.  Labuschagne  wat  op  27  November  1920  gekies  is 
en  gedien  het  tot  op  13  April  1923.  Hy  is  opgevolg  deur 
Diaken  J.  P.  Visage  wat  egter  nie  lank  gedien  het  nie  en 
in  1924  reeds  deur  die  heer  Arie  Visage  opgevolg  is,  wat' 
vir  baie  jare  as  skriba  gedien  het. 


Op  die  eerste  Kerkraadsvergadering  is  ’n  Finansiële 
Kommissie  aangewys  bestaande  uit  ouderlinge  M.  L.  J. 
Grobler  en  P.  W.  Labuschagne  en  diaken  G.  A.  van 
Deventer.  Die  Konsulent  ds.  J.  van  Belkum  sou  een  Son- 
dag  per  maand  in  Standerton  kom  kerk  hou. 

DIE  EERSTE  JARE  VAN  DIE  BESTAAIM  VAIM 
DIE  GEIVIEEIMTE  TOT  DIE  KOIVIS  VAIM 
DS.  T.  F.  J.  DREYER. 

Vanaf  die  stigting  van  die  gemeente  in  1915  tot  1924 
met  die  bevestiging  van  prop.  T.  F.  J.  Dreyer  as  predikant 
van  die  gemeente,  het  die  gemeente  Standerton  slegs  vir 
ongeveer  ’n  jaar  ’n  eie  predikant  gehad  in  die  persoon 
van  ds.  J.  J.  Prinsloo.  Juis  ook  as  gevolg  van  hierdie 
herderloosheid  was  die  eerste  aantal  jare  van  die  gemeen- 
te  se  bestaan  moeilik  en  dinge  wou  maar  net  nie  vlot  nie. 

Aangesien  daar  by  afstigting  ooreengekom  is  dat  ds. 
J.  J.  Prinsloo  by  die  ou  gemeente,  toe  bekend  as  die 
Nederduitsch  Hervormde  Gemeente  Bethal,  sou  bly,  het 
hy  cp  23  Januarie  1916  afskeid  geneem  van  die  afgestigte 
gemeente  met  Hand.  20:32  as  teks. 

Vir  die  volgende  aantal  jare  sou  die  gemeente  ait 
moeilik  hê  sowel  vanweë  die  feit  dat  geen  eie  predikant 
gekry  kon  word  nie  asook  omdat  die  gemeente  finansieël 
aikwels  swaar  gekry  het  en  nie  selfstandig  kon  beroep  nie, 
maar  telkens  ’n  kombinasie  moes  soek. 

Die  tekort  aan  predikante  was  een  van  die  redes 
waarom  die  gemeente  nie  gou  ’n  eie  predikant  kon  kry 
nie.  So  ernstig  was  hierdie  probleem  dat  die  Kerkraad  in 
die  vroeë  twintiger  jare  op  aanbeveling  van  prof.  S.  P. 
Engelbrecht  self  die  moontlikheid  corweeg  het,  om  soos  in 
die  vroeëre  jare  wel  gebeur  het,  ’n  predikant  uit  Holland 
te  beroep.  Daar  is  egter  besluit  dat  aan  die  plaaslike  pre- 
dikante  en  studente  voorkeur  gegee  sal  word  en  dat  ’n 
predikant  net  uit  Holland  laat  kom  sal  word  as  alle 
pogings  om  hier  ’n  predikant  te  kry,  sou  misluk. 

Reeds  so  vroeg  as  22  Januarie  1916  het  ds.  J.  van 
Belkum,  die  konsulent,  op  ’n  Gemeentevergadering  gewys 
op  die  tekort  aan  predikante  en  ’n  beroep  gedoen  op  ouers 
om  hulle  seuns  vir  die  Evangeliediens  beskikbaar  te  stel. 
Op  daardie  stadium  was  daar  wel  uit  die  gemeente  Stan- 
derton  ’n  jong  man  in  Holland,  besig  om  homself  vir  die 
Evangeliediens  te  bekwaam.  In  sy  oproep  op  die  gemeente 
om  hulle  seuns  te  stuur  om  as  predikante  opgelei  te  word, 
het  ds.  Belkum  ook  na  hierdie  eerste  student  uit  Stan- 
derton  verwys: 

„Hy  (ds.  Van  Belkum)  herinnert  er  aan  dat  de  nu  on- 
langs  cverleden  zuster  de  Wed.  G.  J.  Engelbrecht  haar 
zoon  S.  P.  Engelbrecht  onder  gebeden  voor  de  E.  dienst 
had  gegeven  en  dat  deze  zoon  zoo  veel  goed  beloofde 
voor  de  Kerk.” 

Hierdie  jong  man  sou  slegs  etlike  jare  later  een  van  die 
eerste  Professore  word  aan  die  Teologiese  Fakulteit  van 
die  Universiteit  van  Pretoria,  waar  die  Kerk  se  predikante 
opgelei  is  en  waar  hy  ook  meegehelp  het  aan  die  vorming 
van  die  meeste  van  die  huidige  predikante  van  die  Neder- 
duitsch  Hervormde  Kerk. 

Op  19  Januarie  1917  is  daar  besluit  om  in  kombinasie 
met  Volksrust  en  Memel  ’n  predikant  te  beroep,  teen  ’n 
traktement  van  £400  per  jaar.  Die  bercep  is  toe  uitge- 
bring  op  ds.  J.  J.  Prinsloo,  wat  egter  bedank  het. 

Daar  het  dus  ongeveer  twee  jaar  verloop  sedert  die 
stigting  van  die  gemeente  voordat  vir  die  eerste  keer  be- 
roep  is.  Dit  sou  egter  nog  twee  jaar  duur  voordat  ’n  eie 
predikant  die  gemeente  sou  kon  bedien. 


Intussen  het  die  gemeente  onder  die  konsulent  ds. 
Van  Belkum,  voortgegaan  om  sy  skuldelas  te  verlig  en 
finansiëel  sterker  te  word.  Gedurende  April  1917  kcn  die 
Kerkraad  dan  ook  daartoe  oorgaan  om  ’n  eie  pastorie  aan 
te  koop.  Vir  die  doel  is  die  huis  van  ’n  sekere  Jchn 
Thomas  Wood  vir  die  bedrag  van  £ 1,300  aangekoop. 

Op  22  April  1919  is  daar  weer  in  kombinasie  met 
Volksrust  beroep  en  weer  is  ds.  J.  J.  Prinslco  van  Bethal 
(Trichardtsfontein)  beroep.  Hierdie  keer  het  hy  die  be- 
roep  aangeneem  en  is  hy  op  13  April  1919  as  eerste  pre- 
dikant  van  die  gemeente  Standerton  in  kombinasie  met 
die  gemeente  Volksrust  bevestig.  Later  is  ook  die  ge- 
meente  Memel  in  hierdie  kcmbinasie  opgeneem.  Onge- 
lukkig  egter  was  ds.  Prinsloo  se  verblyf  te  Standerton  van 
korte  duur  aangesien  hy  reeds  vroeg  in  1920  ’n  beroep 
na  die  gemeente  Krugersdorp  aangeneem  het. 

Na  die  vertrek  van  ds.  Prinsloo  het  die  Kerkraad 
twee-keer  beroep,  eers  ds.  G.  E.  Alers  van  Germiston  en 
daarna  ds.  P.  S.  Grobler  van  Krugersdop,  sonder  sukses. 
Eers  met  die  derde  beroep,  toe  prop.  T.  F.  J.  Dreyer  be- 
roep  is,  is  daar  geslaag  om  weer  ’n  eie  predikant  te  kry. 

Intussen  het  proff.  J.  H.  Greyvenstein  en  S.  P. 
Engelbrecht  en  di.  G.  E.  Alers,  J.  J.  Prinsloo,  P.  S. 
Grobler  en  S.  Vermooten  so  gereeld  moontlik  die  ge- 
meente  besoek  en  bedien. 

Hoewel  die  gemeente  gedurende  hierdie  eerste  be- 
staansjare  vele  probleme  gehad  het  om  te  oorkom,  veral 
op  finansiële  gebied,  het  dit  tog  nie  gebeur  dat  die  ge- 
meente  op  geestelike  gebied  agteruit  gegaan  het  nie.  Mede 
as  gevolg  van  die  bearbeiding  deur  die  konsulent  en  ander 
predikante  en  die  toeg'ewydheid  van  die  kerkraad  is  die 
geestelike  lewe  van  die  gemeente  lewend  gehou,  Veral 
het  die  kerkraad  sy  verantwoordelikheid  teenoor  die  kin- 
ders  en  Jongmense  besef  en  aanvaar  scos  blyk  uit  die  feit 
dat  di  i noodsaaklikheid  van  deeglike  kategese  beklemtoon 
is.  Wat  die  jonger  kinders  aanbetref  is  sondagskole  begin 
met  broeder  C.  Wolmarans  as  superintendent.  Kategese 
met  die  ocg  op  die  aflegging  van  belydenis  van  geloof  is 
ook  gereeld  waargeneem.  Verder  is  getrag  om  behalwe 
die  nagmaalsvierings  wat  deur  predikante  gelei  is,  so  ge- 
reeld  moontlik  dienste  te  hou,  so  nie  deur  ’n  predikant 
nie,  dan  wel  deur  ’n  ouderling. 

Net  socs  wat  dit  dwarsdeur  die  land  die  geval  was  het 
ook  die  gemeente  Standerton  van  sy  lidmate  moes  afstaan 
aan  die  dood  gedurende  die  griepepidemie  van  1918-1919. 

Met  die  amptelike  erkenning  van  Afrikaans  in  1922 
deur  die  owerheid,  het  ook  die  kerkraad  van  Standerton 
cp  7 Oktober  1922  besluit  dat  die  skriba  voortaan  die 
notule  in  Afrikaans  mag  opstel. 

DIE  DIENSTYD  VAN  DS.  T.  F.  J.  DREYER 

April  1924  tct  Augustus  1942 

Soos  reeds  genoem  het  die  gemeente  na  die  vertrek 
van  sy  eerste  predikant  ds.  J.  J.  Prinsloo  nie  weer  gou 
’n  eie  predikant  gehad  nie,  ten  spyte  van  die  feit  dat  wel 
beroep  is.  Die  Kerkraad  het  egter  op  24  November  1923 
besluit  om  Prop.  T.  F.  J.  Dreyer  wat  toe  pas  sy  studies 
voltooi  het,  te  beroep  en  om  dan  ock  te  soek  na  ’n  naby- 
geleë  gemeente  wat  wou  kombineer.  Die  aanvangstrakte- 
ment  sou  £300  wees  en  die  maksimum  £400.  Prop.  Dreyer 
het  hom  hierdie  beroep  laat  welgeval. 

Na  die  mislukte  pogings  om  met  Trichardtsfontein  ’n 
kombinasie  te  sluit  het  die  gemeente  Eendracht  wel  in- 
gewillig  om  in  kombinasie  met  Standerton  te  tree.  Hierdie 
kombinasie  het  egter  nie  lank  bly  bestaan  nie  en  is  reeds 
teen  die  einde  van  1926  ontbind.  Die  kombinasie  het  ont- 


bind  veral  vanweë  die  feit  dat  die  uitgestrektheid  van  die 
twee  gemeentes  dit  moeilik  gemaak  het  vir  een  predikant 
om  altwee  die  gemeentes  te  behartig. 

Onder  blyke  van  baie  groot  belangstelling  is  prop. 
T.  F.  J.  Dreyer  toe  op  Saterdag,  19  April  1924  tot  predikant 
georden  en  in  Standertcn  bevestig  waar  hy  vir  17  jaar  lank 
vrugbaar  sou  arbei.  Prof.  S.  P.  Engelbrecht,  wat  die  rede 
by  die  geleentheid  gevoer  het,  het  eiehandig  die  plegtig- 
heid  soos  volg  in  die  notuleboek  opgeteken: 

,,Op  Zaterdagmorgen  19  April  1924  is  de  Eerwaarde 
Heer  proponent  Th.  F.  Dreyer  geordend  met  de  plech- 
tige  handoplegging  tot  predikant  van  de  Nederduitsch 
Hervormde  Kerk,  door  de  weleerwaarde  Heren  Prof. 
Dr.  S.  P.  Engelbrecht,  Pof.  Dr.  J.  H.  Greyvenstein,  Ds. 
L.  E.  Brandt,  Ds.  S.  Vermooten,  Ds.  A.  J.  G.  Oosthuizen, 
Ds.  H.  Wolmarans,  terwyl  cok  aanwesig  was  de  Eer- 
waarde  heer  J.  G.  M.  Dreyer,  de  tweeling  broeder  van 
de  geordende  en  beroepen  predikant  van  Lydenburg. 
Het  kerkgebouw  was  helemaal  gevuld,  terwyl  de 
plaatselyke  overheid  vertegenwoordigd  was,  alsmede 
de  Gerf.  Gemeente  van  Standerton,  De  Ned.  Herv.  of 
Ger.  Gemeente  en  de  Wesleyaanse  Gemeente.  De  be- 
vestigingspredikatie  was  gehouden  door  Prof.  Dr.  S.  P. 
Engelbrecht,  die  de  bevestiging  tevens  geleid  heeft.” 

Met  die  koms  van  ds.  T.  F.  J.  Dreyer  na  Standerton, 
het  die  gemeente  ’n  tydperk  van  bestendiging  en  groei 
betree.  Ds.  Dreyer  kan  dan  ook  met  reg  die  argitek  ge- 
noem  word  van  die  latere  ontwikkeling  van  die  gemeente 
Standerton.  Want  nie  alleen  sou  ds.  Dreyer  vir  17  jaar 
lank  daar  bly  arbei  nie,  maar  cok  het  ds.  en  mevr.  Dreyer 
hier  baie  waardevolle  en  vrugbare  diens  aan  sowel  die 
gemeente  Standerton  as  aan  die  Nederduitsch  Hervormde 
Kerk  in  sy  geheel  bewys.  In  1934  het  ds.  Dreyer  naamlik 
ook  skriba  van  die  Algemene  Kerkvergadering  geword, 
’n  dienswerk  wat  hy  met  onderskeiding  tot  in  1964  verrig 
het. 

Met  groot  ywer  en  bescndere  werkkrag  het  ds.  en 
mevr.  Dreyer  hulle  taak  in  Standerton  aangepak  en  uit- 
gevoer.  Dit  het  dan  ook  meermale  gebeur  dat  die  kerk- 
raad  ds.  Dreyer  moes  vermaan  om  met  die  oog  op  sy  eie 
gescndheid  verlof  te  neem  en  het  hom  dan  ook  by  ge- 
leentheid  tot  drie  maande  verlof  aangebied.  Hy  het  egter 
selde  meer  as  twee  weke  verlof  wou  neem. 

Die  eerste  taak  wat  ds.  Dreyer  ter  hand  geneem  hef 
was  om  die  kerkskuld  af  te  betaal.  Dit  was  ’n  besonder 
moeilike  taak,  daar  die  boere  swaar  jare  beleef  het,  veral 
ook  gedurende  die  depresiejare  aan  die  begin  van  die  der- 
tiggerjare.  Om  die  uitgawes  van  die  gemeente  so  laag  as 
moontlik  te  hou  is  daar  onder  andere  besluit  om  minder 
afgevaardigdes  na  die  meerdere  vergaderings  te  stuur  as 
waarop  die  gemeente  geregtig  was  en  ock  om  net  in  die 
allerdringendste  gevalle  hulp  aan  behoeftiges  te  verleen. 
Tog  is  dit  deur  die  gemeente  vermag  om  nie  alleen  die 
skuld  te  betaal  nie,  maar  om  ook  nog  ander  sake  aan  te 
pak  wat  heelwat  geld  geverg  het.  So  het  die  gemeente  in 
Januarie  1925  sy  eerste  orrel  aangekocp  vir  ’n  bedrag  van 
£101.  In  1933  is  op  Morgenzon  ’n  kerkgebou  aangekoop 
met  die  oog  op  toekomstige  uitbreiding.  In  1934  is  daar  ’n 
nuwe  pastorie  aangekoop  wat  £ 1400  meer  gekos  het  as 
die  verkoopsprys  van  die  ou  pastorie. 

Hierby  mcet  ook  bedink  word  dat,  hoewel  die  ge- 
meente  in  kombinasie  met  die  gemeente  Eendracht  beroep 
het,  om  so  die  finansiële  las  van  die  gemeente  te  verhg, 
die  kombinasie  reeds  aan  die  einde  van  1926  ontbind  is 
en  dat  die  gemeente  Standerton  nooit  weer  met  ’n  ander 
gemeente  gekombineer  het  nie.  Daar  is  wel  in  die  loop 
van  1927  gepoog  om  eers  met  Bethal  en  later  met  Volks- 
rust  te  kombineer.  Egter  sonder  sukses.  Wel  het  daar 


selfs  ’n  afstigting  plaasgevind  toe  Morgenzon  op  21 
November  1936  as  afsonderlike  gemeente  afgestig  is. 

Nie  alleen  wat  die  finansies  aanbetref  was  daar  in 
die  dienstyd  van  ds.  Dreyer  bestendiging  en  groei  nie,  ook 
op  geestelike  gebied  kon  die  gemeente  die  vrugte  van  ywer 
en  getrouheid  van  ds.  Dreyer  smaak. 

Wat  die  lidmatetal  betref,  het  daar  ook  groei  plaas- 
gevind.  Met  die  koms  van  ds.  Dreyer  na  Standerton  in 
1924  was  die  lidmatetal  400  en  in  1941  was  dit  610  terwyl 
die  gemeente  Morgenzon  in  1936  afgestig  het  met  ’n  lid- 
matetal  van  185. 

Ook  op  die  breër  kerklike  terrein  het  die  gemeente  sy 
deel  probeer  doen  soos  blyk  uit  die  feit  dat  daar  gereeld 
getrag  is  om  kerklike  instansies  en  fondse  finansiëel  en 
andersins  te  steun. 

Ook  mevr.  Dreyer  het  haar  plek  langs  haar  man  vol- 
gestaan.  Nie  alleen  was  sy  vanaf  1924  tot  1940  orreliste 
van  die  gemeente  nie,  maar  ook  het  sy  met  groot  onder- 
skeiding  en  erkenning  opgetree  as  kassiere  van  die  ge- 
meente  in  1941.  Daar  is  dan  ock  op  Rings-  en  Kerkraads- 
meente  in  1941.  Daar  is  dan  ook  op  R ings-  en  Kerkraads- 
vergaderings  gewag  gemaak  van  haar  puik  en  gewaar- 
deerde  dienste. 

In  die  jaar  1933  het  ook  die  gemeente  Standerton  die 
ingebruikneming  van  die  Bybel  in  Afrikaans  kon  vier.  Op 
’n  kerkraadsvergadering  van  19  Augustus  1933  het  Diaken 
Paul  Breytenbach  beloof  om  ’n  Afrikaanse  Bybel  aan  die 
gemeente  te  gee  om  in  die  plek  van  die  ou  State  Bybel  te 
gebruik,  terwyl  Oudl.  G.  J.  Engelbrecht  aan  die  wyk  te 
Morgenzon  ’n  Afrikaanse  Bybel  beloof  het.  In  Stander- 
ton  is  daar  egter  reeds  in  1929  ’n  begin  gemaak  om  ook  die 
Wet  en  Geloofsbelydenis  wel  in  Afrikaans  te  lees  — blyk- 
baar  wel  met  sukses. 

Aan  die  simboliese  ossewatrek  in  1938  het  die  ge- 
meente  van  Standerton  ook  deelname  gehad.  Die  gemeente 
het  onder  andere  gesamentlike  dienste  met  die  twee  ander 
susterskerke  gehad  en  het  ook  op  7 November  ’n  groot 
aandeel  gehad  in  die  luisterryke  ontvangs  en  onthaal  van 
die  waens  wat  deur  Standerton  getrek  het. 

Daar  was  egter  gedurende  die  dienstyd  van  ds.  Dreyer 
ook  die  donker  dae  en  jare  in  die  lewe  van  die  gemeente. 
Daar  was,  soos  reeds  genoem,  die  moeilike  depressie  jare 
toe  die  gemeente  werklik  swaar  gekry  het  om  finansieël 
kop  bo  water  te  hou.  Deur  groot  opofferings  van  kerkraad 
en  gemeente  het  hulle  egter  tog  geslaag. 

Aan  die  begin  van  1933  is  ouderlinge  P.  W.  Labus- 
chagne  en  P.  Oberholzer  oorlede,  en  gedurende  1941  het 
ook  Ouderling  Riekert  heengegaan.  Aldrie  hierdie  ou- 
derlinge  het  vir  baie  jare  die  gemeente  gedien  en  het  ook 
die  hoogste  agting  en  waardering  van  die  gemeente  ge- 
niet. 

Op  8 April  1938  moes  ook  ouderling  Arie  Visage,  wat 
vanaf  17  Oktober  1924  die  gemeente  Standerton  as  skriba 
gedien  het,  die  tuig  weens  gesondheidsredes  neerlê.  Uit 
erkentlikheid  vir  sy  dienste  is  deur  die  kerkraad  ’n  Bybel 
as  geskenk  aan  hom  gegee.  Hy  is  opgevolg  deur  Diaken 
J.  J.  P.  C.  L.  Steyn,  wat  slegs  ’n  bietjie  meer  as  een  jaar 
gedien  het,  voordat  hy  op  21  Mei  1939  deur  Diaken  R.  J. 
Coertze  as  skriba  opgevolg  is. 

Die  Tweede  Wêreldoorlog  wat  teen  die  einde  van  1939 
uitgebreek  het  en  ook  heelwat  gemoedere  in  Suid-Afrika 
gaande  gemaak  het,  het  ook  oor  Standerton  sy  skaduwee 
gegooi.  Dit  het  dan  ook  in  Junie  1940  vir  ds.  Dreyer  nodig 
geword  om  op  die  Kerkraadsvergadering  die  broeders  te 
vermaan  om  in  die  moeilike  tye  tog  die  vrede  te  bewaar 
en  ware  wagters  op  Simonsmure  te  wees. 


Op  10  Mei  1941  is  ds.  Dreyer  na  die  gemeente  Heidel- 
berg  beroep.  Dit  was  nou  die  tweede  keer  dat  hy  na 
Heidelberg  beroep  is,  die  eerste  keer  was  reeds  in  1928 
toe  hy  die  beroep  daarheen  bedank  het.  Ook  nou  het  hy 
die  beroep  bedank.  Toe  die  Kerkraad  van  Heidelberg  hom 
weereens  op  5 Junie  1941  met  algemene  stemme  beroep 
het  hy  die  beroep  nie  weer  afgewys  nie  en  op  23  Junie  het 
hy  sy  besluit  bekend  gemaak. 

Gedurende  Augustus  1941  het  hy  onder  blyke  van 
groot  belangstelling  afskeid  geneem  van  Standerton  en 
cp  30  Augustus  is  hy  te  Heidelberg  deur  sy  tweelingbroer 
ds.  J.  G.  M.  Dreyer  bevestig. 

DIE  DIEIMSTYD  VAN  DS.  F.  J.  VAIM  ZYL 
Januarie  1942  tot  Januarie  1949. 

Na  ’n  vakature  van  ’n  paar  maande  het  die  Kerkraad 
met  ’n  beroep  wat  hulle  op  3 Desember  1941  op  ds.  F.  J. 
van  Zyl  van  Johannesburg  uitgebring  het,  geslaag  en  hy 
is  teen  die  einde  van  Januarie  1942  in  die  Gemeente  Stan- 
derton  bevestig. 

Die  grootste  enkele  taak  wat  in  die  dienstyd  van  ds. 
Van  Zyl  aangepak  en  voltooi  is,  was  die  oprigting  van  ’n 
nuwe  kerkgebou.  Daar  die  voorbereidings  en  fondsinsa- 
meling  vir  die  bou  van  die  kerk  gedurende  die  oorlogs- 
jare  en  die  jare  kcrt  na  die  beëindiging  van  die  oorlog 
plaasgevind  het  en  alles  baie  skaars  en  duur  was,  het  dit 
die  reeds  moeilike  taak  van  kerkbou  nog  moeiliker  ge- 
maak.  Onder  die  bekwame  en  besielende  leiding  van  ds. 
en  mevr.  Van  Zyl  is  die  een  struikelblok  na  die  ander 
egter  uit  die  weg  geruim  totdat  uiteindelik  gebou  kon 
word. 

Die  eerste  keer  dat  amptelik  op  ’n  Kerkraadsvergade- 
ing  van  die  bou  van  ’n  nuwe  Kerk  gepraat  is,  was  op  die 
Kerkraadsvergadering  van  17  April  1942  toe  die  reperasie 
van  die  ou  kerkgebou  vir  die  soveelste  maal  ter  sprake 
gekom  het.  Die  eerste  keer  dat  op  ’n  Kerkraadsvergader- 
ing  oor  herstel  van  die  ou  kerkgebou  gepraat  is,  was 
reeds  op  die  eerste  Kerkraadsvergadering  van  hierdie 
gemeente  in  1915.  Daarna  is  daar  gereeld  op  Kerkraads- 
vergaderings  en  Gemeentevergaderings  oor  herstelwerk 
aan  die  Kerkgebou  gepraat. 

Algaande  het  dit  dan  ook  duideliker  geword  dat  ’n 
nuwe  kerkgebou  ’n  noodsaaklikheid  geword  het,  aange- 
sien  dit  nie  meer  betalend  was  om  die  ou  kerk  te  herstel 
nie.  Daar  is  dan  ook  ’n  begin  gemaak  met  ’n  boufonds. 

Ongelukkig  egter  het  die  lidmaatoffers  gedaal  en  is 
die  verwagte  bedrae  per  jaar  nie  ingevorder  nie.  Dit  het 
sommige  lidmate  huiwerig  laat  voel  om  die  skuld  aan  te 
gaan  om  ’n  nuwe  kerk  te  bou. 

Ds.  Van  Zyl  het  die  gemeente  egter  daartoe  opgeroep 
om  die  bou  van  die  nuwe  kerk  te  sien  as  ’n  geloofsdaad. 
Op  8 Mei  1943  is  daar  toe  ’n  boukommissie  aangewys  wat 
op  die  saak  moes  ingaan.  Die  kommissie  het  bestaan  uit 
ds.  F.  J.  van  Zyl,  en  brs.  P.  Visage,  W.  G.  Roets,  J.  P.  C. 
Meyer,  T.  F.  Dreyer,  R.  J.  Coertze,  J.  Visage,  en  J.  Dreyer. 
Later  is  ook  dr.  J.  R.  G.  Klerck  bygevoeg. 

Nadat  nog  vele  ander  struikelblokke  uit  die  weg  ge- 
ruim  is,  kon  gedurende  Januarie  1946  met  die  bouwerk 
begin  word  en  is  die  hoeksteen  van  die  nuwe  kerk  deur 
ds.  F.  J.  Van  Zyl  op  20  April  1946  gelê.  Op  dieselfde  dag 
het  prof.  S.  P.  Engelbrecht  die  hoeksteen  van  die  ou 
kerk,  wat  op  22  Januarie  1898  deur  ds.  M.  J Goddefroy 
gelê  is,  in  die  nuwe  kerk  herlê. 

Met  die  afbreek  van  die  ou  kerk  is  die  volgende 
dokument  in  die  handskrif  van  ds.  Goddefroy  en  deur 
verskeie  persone  geteken,  agter  die  ou  hoeksteen  gevind: 


„Heil  Den  Lezer.” 

„Op  heden  den  22en  dag  van  Januarie  in  het  jaar 
onzes  Heeren  1800  acht  en  negentig  is  de  hoeksteen  ge- 
legd  van  dit  Godshuis,  namens  de  Ned.  Hervormde  Ge- 
meente  van  Standerton,  door  haren  Herder  en  Leereear 
Ds.  M.  J.  Goddefroy;  onder  aanroeping  van  den  Naam  des 
Drie  eenigen  Gcds,  en  met  dankbare  lofgezangen.  Onder 
de  uitdruktelyke  voorwaarde  dat  dit  Bedehuis  nooit  ofte 
nimmer  onder  geenerlei  betoog  of  voorwaarde  mag  worden 
overgebracht  of  getransporteerd  op  eenigen  anderen  naam 
of  cp  eenige  ander  Kerkgenootskap  dan  de  Ned.  Her- 
vormde  Kerk  der  Zuid-Afrikaansche  Republiek. 

„Aldus  gedaan  en  getekend  te  Standerton  op  dag  en 
datum  genoemd.” 

Hierna  volg  die  handtekening  van  die  Kerkraad,  die 
boukommissie,  die  argitek  en  aannemer  en  ’n  groot  aan- 
tal  gemeentelede. 

Op  feestelike  wyse  kon  die  gemeente  op  Saterdag,  12 
April  1947  om  2.30  nm.  sy  nuwe  kerkgebou  inwy.  Met 
die  inwyding  van  hierdie  kerkgebou  is  in  ’n  lank  ge- 
voelde  behoefte  voorsien. 

Gedurende  ds.  F.  J.  van  Zyl  se  dienstyd  is  die  Afri- 
kaanse  Psalm-  en  Gesangeboek  ook  in  Standerton  in  ge- 
bruik  geneem  en  wel  tydens  ’n  feesdiens  op  29  Oktober 
1946. 

Teen  die  einde  van  1948  het  ds.  Van  Zyl  egter  ’n  be- 
roep  aanvaar  na  die  gemeente  Lydenburg  en  op  16  Janu- 
arie  1949  het  die  gemeente  Standerton  hartseer  en  teleur- 
gesteld  afskeid  geneem  van  ’n  geliefde  pastoriepaar:  Ds. 
en  mevr.  Van  Zyl. 

DIE  DIEIMSTYD  VAIM  DS.  H.  M.  E.  DREYER 

Oktober  1949  tot  Desember  1953. 

Na  die  vertrek  van  ds.  Van  Zyl  het  dit  geruime  tyd 
geduur  voordat  die  gemeente  weer  ’n  eie  leraar  sou  kon 
ontvang.  Nadat  verskeie  beroepe  deur  die  kerkraad  uitge- 
bring  is,  het  ds.  H.  M.  E.  Dreyer  van  Florida  die  beroep 
na  Standertcn  aanvaar  waar  hy  op  14  Oktober  1949  ont- 
vang  en  op  15  Oktober  bevestig  is. 

Gedurende  die  dienstyd  van  ds.  H.  M.  E.  Dreyer  is 
nie  alleen  baie  hard  gewerk  om  die  skulde  van  die  ge- 
meente  af  te  los  nie,  maar  ook  is  daar  reeds  nuwe  take 
aangepak  soos  die  bou  van  ’n  nuwe  pastorie  en  die  in- 
stallering  van  ’n  nuwe  orrel. 

Daar  is  reeds  op  ’n  gemeentevergadering  van  30 
April  1949  besluit  om  die  bestaande  pastorie  te  verkoop. 


Na  die  koms  van  ds.  Dreyer  is  hierdie  besluit  om  die  ou 
pastorie  vir  £4000  te  verkoop  en  ’n  nuwe  pastorie  te  bou. 

Reeds  in  die  tyd  van  ds.  T.  F.  J.  Dreyer  is  daar  ’n 
besluit  geneem  om  ’n  nuwe  orrel  vir  die  gemeente  aan  te 
koop  en  daar  is  dan  cok  ’n  orrelfonds  gestig.  Gedurende 
die  diensjare  van  ds.  F.  J.  van  Zyl  is  hierdie  fonds  voort- 
gesit.  Dit  sou  egter  tot  1953  duur  voordat  die  orrel  inge- 
bruik  geneem  sou  kon  word. 

Op  19  Augustus  1951  is  daar  besluit  dat  die  tyd  nou 
ryp  is  om  ook  in  die  wyk  Meyerville  ’n  saal  te  bou. 

Aan  die  begin  van  1950  het  ouderling  R.  J.  Coertze  as 
skriba  bedank  na  ’n  dienstyd  wat  reeds  in  Mei  1939  be- 
gin  het.  Hy  is  op  14  Januarie  1950  deur  A.  Smith  opgevolg. 
Nog  ’n  bekende  wat  in  hierdie  tyd  die  tuig  neergelê  het 
was  oudl.  M.  C.  Strydom  wat  ook  vir  etlike  jare  die  kas- 
sier  van  die  gemeente  Standerton  gewees  het. 

In  die  loop  van  Desember  1953  het  ds.  H.  M.  E. 
Dreyer  ’n  beroep  na  die  gemeente  Pretoria-Wes  aange- 
neem  en  vertrek  ook  hy  en  mevr.  Deyer  uit  Standerton. 

DIE  JOIMGSTE  TYD 

Na  die  vertrek  van  ds.  H.  M.  E.  Dreyer  was  die  ge- 
meente  vir  ongeveer  drie  maande  vakant  voordat  Prop. 
J.  A.  Jacobs  op  16  April  1954  georden  en  bevestig  is  as  die 
vyfde  predikant  van  die  gemeente  Standerton. 

Uit  hierdie  jongste  tyd  word  enkele  momente  genoem 
socg: 

Die  herbou  van  die  orrel,  wat  deur  die  Raad  vir 
Kerkmusiek  herontwerp  is. 

Daar  is  te  Meyerville  twee  burgererwe,  met  ’n  saal 
daarop  aangekoop:  Hiermee  is  die  ideaal,  wat  in  1951 
daar  gestel  is,  verwesenlik.  Enkele  jare  later  is  hierdie 
saal  herbou  en  ook  heelwat  vergroot. 

Met  die  bou  van  die  kerksaal,  gedurende  1961,  op  die 
kerkplein,  is  ’n  lang  gekoesterde  ideaal  verwesenlik. 

Op  27  April  1963  het  die  N.H.S.V.  op  luisterryke  wyse 
hulle  mondigwording  gevier. 

Vyftig  jaar  is  ’n  lang  pad  om  cp  terug  te  kyk.  Baie 
dinge  het  gebeur.  Baie  om  oor  bly  te  wees  en  ook  baie 
wat  droewig  stem.  In  hierdie  oomblik  van  terugkyk, 
staan  die  gemeente  met  diepe  dankbaarheid  in  die  hart, 
en  roep  saam  met  die  Psalm-digter  uit: 

,,Loof  die  Here,  o my  siel,  en  alles 
wat  binne-in  my  is,  sy  heilige  Naam! 

Loof  die  Here,  o my  siel,  en  vergeet 
geeneen  van  sy  weldade  nie.” 


GEDRUK  DEUR  STANDERTON  DRUKKERY  BPK. 


